บล็อก (บาสเกตบอล) - วิกิพีเดีย

# บล็อก (บาสเกตบอล)

### จากวิกิพีเดีย สารานุกรมเสรี

  ความหมายอื่นของ บล็อก ดูได้ที่ บล็อก (แก้ความกำกวม)

ออสการ์ ทอเรสต์ (เสื้อขาว) กำลังบล็อกลูกผู้เล่นฝ่ายตรงข้าม (ภาพจากลีกของอิตาลี)

ในบาสเกตบอล บล็อก (อังกฤษ block ย่อมาจาก blocked shot) ใช้เรียกเมื่อผู้เล่นฝ่ายตั้งรับสามารถปัดลูกบาสเกตบอลที่ถูกชู้ตไม่ให้เข้าในห่วง และฝ่ายรับต้องไม่ถูกมือผู้เล่นอีกฝ่ายมิฉะนั้นจะถือเป็นฟาล์ว การจะนับเป็นบล็อกได้ จะต้องปัดลูกขณะที่ลูกกำลังเคลื่อนที่ขึ้นข้างบ้น แต่ถ้าปัดเมื่อลูกกำลังตกลงมาจะถือว่าเป็น โกลเทนด์ (goaltend) และถือเป็นคะแนนของผู้ชู้ต ถ้าไปปัดลูกหลังจากลูกกระทบแป้นแล้วก็ถือเป็นโกลเทนด์เช่นเดียวกัน

เนื่องจากข้อได้เปรียบเรื่องความสูง ผู้เล่นในตำแหน่งเซ็นเตอร์ และ ฟอร์เวิร์ด มักจะทำบล็อกได้มากสุด บล็อกถือเป็นการเล่นที่น่าตื่นเต้นอย่างหนึ่ง ผู้เล่นที่บล็อกเก่ง ๆ จะทำให้ผู้เล่นอีกฝ่ายชู้ตลูกใกล้แป้นยาก ลูกที่บล็อกได้ยังเพิ่มโอกาสการทำคะแนนด้วยการเล่น ฟาสต์เบรก (fastbreak คือรีบนำลูกวิ่งไปยัดห่วงฝ่ายตรงข้าม)

คนที่บล็อกลูกได้ดี ต้องมีประสาทและจังหวะที่ดี ตัวสูงหรือกระโดดได้สูง ผู้เล่นที่บล็อกเก่งอาจไม่ต้องบล็อกทุกลูก แต่ก็ทำให้อีกฝ่ายปรับท่าชู้ตทำให้โอกาสชู้ตพลาดง่ายขึ้น ผู้เล่นในเอ็นบีเอที่บล็อกเก่ง ๆ เช่น บิล รัสเซล วิลท์ แชมเบอร์เลน ฮาคีม โอลาจูวอน ดีคิมบี มูตอมโบ

## [แก้] สถิติเกี่ยวกับบล็อกในลีกเอ็นบีเอ

หมายเหตุ: เอ็นบีเอเริ่มจดบันทึกสถิติเกี่ยวกับบล็อกในฤดูกาล 1973-74 จึงไม่มีข้อมูลผลงานบล็อกของผู้เล่นเก่ง ๆ ก่อนหน้านี้

### [แก้] สถิติสูงสุดตลอดอาชีพการเล่น

1. ฮาคีม โอลาจูวอน (Hakeem Olajuwon) – 3830 บล็อก (18 ฤดูกาล)
2. คารีม อับดุล-จับบาร์ (Kareem Abdul-Jabbar) – 3189 บล็อก (20 ฤดูกาล)
3. ดีคิมบี มูตอมโบ (Dikembe Mutombo) – 3099 บล็อก (14 ฤดูกาล ปัจจุบันยังเล่นอยู่)

### [แก้] สถิติสูงสุดในฤดูกาลเดียว

1. มาร์ก อีตัน (Mark Eaton) – 456 บล็อก (ฤดูกาล 1984-85 กับทีมยูทาห์ แจ๊ส)
2. มานูต โบล (Manute Bol) – 397 บล็อก (ฤดูกาล 1985-86 กับทีมวอชิงตัน บูลเล็ตส์)
3. เอลมอร์ สมิต (Elmore Smith) – 393 บล็อก (ฤดูกาล 1973-74 กับทีมลอสแองเจลีส เลเกอรส์)

## [แก้] ลิงก์ภายนอก

- databaseBasketball.com รวมสถิติ ดราฟ รางวัล และประวัติศาสตร์ ของเอ็นบีเอ

ดึงข้อมูลจาก "http://th.wikipedia.org../../../%E0%B8%9A/%E0%B8%A5/%E0%B9%87/%E0%B8%9A%E0%B8%A5%E0%B9%87%E0%B8%AD%E0%B8%81_%28%E0%B8%9A%E0%B8%B2%E0%B8%AA%E0%B9%80%E0%B8%81%E0%B8%95%E0%B8%9A%E0%B8%AD%E0%B8%A5%29.html".

หมวดหมู่: บาสเกตบอล

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Español
- 中文